**Kommissorium**

**Netværksgruppe for sygeplejersker med interesse i skulder-albue specialet i FSOS**

Gruppen henvender sig til ortopædkirurgiske sygeplejersker med speciel interesse i skulder-albue specialet. Gruppen tilstræber at have landsdækkende repræsentation og arbejder selvstændigt under FSOS, der refereres til bestyrelsen.

Formål

* At højne kvaliteten af sygepleje til patienter med skulder- / albue-lidelser, ved at udvikle, udveksle og søge viden, informationer, erfaringer og ideer.
* At være et forum for erfaringsudveksling og gensidig sparring
* At medvirke til vidensdeling på landsplan
* At synliggøre indsatsområder indenfor sygeplejen til patienter med skulder- / albue-lidelse
* At fremme det tværfaglige samarbejde omkring patienter med skulder- / albue-lidelser

Medlemmer

* At gruppens antal er større end 5 personer som repræsenterer mindst 3 forskellige sygehuse.
* Max to sygeplejersker fra hver sygehusmatrikel kan deltage
* At gruppens medlemmer er medlemmer af FSOS

Aktiviteter

* Afholdelse af heldagsmøder to gange årligt (3. tirsdag i marts og 3. tirsdag i september.) Mødets varighed ca. 6,5 timer og mødetidspunktet aftales forud for møderne.
* Mødeindkaldelse samt dagsorden udsendes 3 uger før mødedato
* Deadline for tilmelding er afsat til 14 dage før mødedato
* Gruppen udpeger en tovholder fra gang til gang.

Tovholderen er ansvarlig for:

* at indkalde til møde
* finde lokaler
* sørge for forplejning
* skrive referatet
* at sikre opdateret mailliste
* Møder startes med bordet rundt, hvor hver deltager fortæller, hvad man aktuelt er optaget af.
* På møderne er der på forhånd valgt et sygeplejefagligt område, som særligt er i fokus.
* På mødet planlægges næste mødes indhold og ny tovholder.
* Mellem møderne holdes kontakten på mail, bl.a. i forhold til faglig sparring, og orientering om relevant viden, kurser, kongresser og symposier nationalt og internationalt.
* Udbrede kendskabet til gruppen, og tilstræbe landsdækkende repræsentation
* Samarbejde med relevante faglige selskaber
* Kommissorium revideres hver 2. år.

Økonomi

* Tjenestefrihed og transport til møder søges hos afdelingsledelserne
* Det forventes at sygehusene på skift stiller lokaler til rådighed samt sørger for forplejning til møderne
* FSOS giver 1000,- kr. til ekstern oplægsholder én gang årligt.
* I tilfælde af behov for honorering til ekstern underviser kan sponsorering fra medicinalindustrien komme på tale.

Samarbejde med bestyrelsen i FSOS

* Kontaktperson fra bestyrelsen tilstræber at deltage i netværksmøderne
* Referat fra møder lægges efter godkendelse på FSOS` hjemmeside via bestyrelsens kontaktperson.

**Revideret 21. marts. 2023 Gitte Zytphen-Adeler**